|  |
| --- |
| ***Matthew and Son***  Singel av Cat Stevensfrå albumet *Matthew and Son* |
|  |
| B-side | Granny |
| **Utgjeve** | 30. desember 1966 |
| **Innspelt** | 1966 |
| **Sjanger** | Folkrock, barokk pop |
| **Lengd** | 2:46 |
| **Selskap** | Deram Records |
| Låtskrivar(ar) | Cat Stevens |
| **Produsent** | Mike Hurst |
|
| Cat Stevens-kronologi |
| «I Love My Dog»(1966) | *Matthew and Son* | «I'm Gonna Get Me a Gun»(1967)
 
 |

«**Matthew and Son**» er ein song skriven og framført av Cat Stevens. Han vart vald ut som tittelsporet for debutalbumet hans i 1967. Stevens var ein nyleg signert tenåringsvisesongar, som opptredde til forseggjorte arrangement ganske ulikt frå skiffle som delvis hadde inspirert han til å byrja å skriva og opptre.

Songen er framleis den mest selde singelen til Cat Stevens på Dei britiske øyane, og nådde andreplassen i Storbritannia og tredjeplassen i Irland tidleg i 1967.

Opphav
------

Songen fekk ifølgje Stevens namnet sitt frå skreddaren Henry Matthews, som sydde dressar for Stevens, som fann på historia om arbeidaren som er hovudpersonen i songen.

Stevens kommenterte seinare: «Eg hadde ein kjærast, og ho jobba for dette store firmaet, og eg likte ikkje at ho måtte bruka så mykje av tida si på å jobba. Riffet såg ut til å passa til orda, Matthew og son. Det var litt sosial kommentar der om at folk var slavar for andre menneske.»

Songen vart spelt av bandet The Delgados i ein Peel-sesjon i 2002 og inkludert på samlinga *The Complete BBC Peel Sessions*.

Verset i songen høyrest ut som Tears For Fears-singelen «Mad World» frå 1982. Yusuf/Cat gjorde ein referanse til dette på ein konsert på 2016-turneen sin medan han spelte «Matthew and Son», med teksten «I think it's kind of funny, I think it's kind of strange, yes I think it's kind of funny, that this sounds the same!».

Echo and the Bunnymen skulle låna melodien til hitten sin frå 1983 «The Cutter».

Cat Stevens refererer òg til «Matthew and Son», inkludert eit lite firetonars riff frå originalsongen, i ein seinare song, «(I Never Wanted) To Be a Star» frå albumet *Izitso*.

Historie
--------

Sangen handlar om ei bedrift som heiter Matthew And Son. Arbeidarane der, der nokre av dei har femti års erfaring med verksemda, er lønnsslavar, og fordi alle er for apatiske og/eller for redde til å gjera det, tør ingen av dei å be om lønnspålegg, eller forfremjingar til betre betalt arbeid, trass i ein felles økonomisk vanske. (*«He's got people who've been working for fifty years | No-one asks for more money 'cause nobody dares | Even though they're pretty low and the rent's in arrears.»*). Dei får få pausar i kvardagen, og maten er generelt dårleg. (*«There's a five-minute break | And that's all you take | For a cup of cold coffee and a piece of cake.»*)

Kva slags verksemd Matthew and Son driv med er ikkje spesifisert i teksten. Mest truleg kan ein rekna med at Matthew and Son er eit kontor i byen. (*«The files in your head, you take them to bed, you're never evar through.»*)

I film
------

Songen dukkar opp i Michael Apted-filmen *Stardust* og i Wes Anderson-filmen *Rushmore*.

Salslister
----------

| Liste (1967) | Plassering |
| --- | --- |
| UK Singles Chart | nr. 2 |

Medverkande
-----------

* Cat Stevens - vokal
* John Paul Jones - bassgitar
* Nicky Hopkins - klaverinstrument
* Alan Tew – orkesterarrangement

Kjelder
-------

* *Denne artikkelen bygger på «Matthew and Son» frå Wikipedia på engelsk, den 9. april 2023.*
	+ *Wikipedia på engelsk oppgav desse kjeldene:*

1. ↑  «Matthew And Son by Cat Stevens Songfacts». *Songfacts.com*. Henta 9. april 2023.
2. ↑  «CAT STEVENS BOX SET Song-By-Song». Arkivert frå originalen 6. februar 2003. Henta 9. april 2023.
3. ↑  «THE DELGADOS - THE COMPLETE BBC PEEL SESSIONS - DIGITAL ALBUM (2006)». Henta 10. april 2023.
4. ↑  «Cat Stevens/Yusuf Islam på Beacon Theatre, 20. september 2016». *Thighswideshut.org*. 2. september 2016. Henta 9. april 2023.
5. ↑  «The Lowdown - Echo & the Bunnymen». 1. juli 2017.
6. ↑  Roberts, David (2006). *British Hit Singles & Albums* (19th utg.). London: Guinness World Records Limited. s. 529. ISBN 1-904994-10-5.

| * v
* d
* e
Cat Stevens/Yusuf Islam/Yusuf |
| --- |
| Studioalbum | 

|  |  |
| --- | --- |
| Som Cat Stevens | 
* *Matthew and Son*
* *New Masters*
* *Mona Bone Jakon*
* *Tea for the Tillerman*
* *Teaser and the Firecat*
* *Catch Bull at Four*
* *Foreigner*
* *Buddha and the Chocolate Box*
* *Numbers*
* *Izitso*
* *Back to Earth*

 |
| Som Yusuf | 
* *An Other Cup*
* *Roadsinger*
* *Tell 'Em I'm Gone*

 |
| Som Yusuf/Cat Stevens | 
* *The Laughing Apple*
* *Tea for the Tillerman 2*

 |

 |
| Konsertalbum | 
* *Saturnight*
* *Majikat*

 |
| Spirituelle album | 
* *The Life of the Last Prophet*
* *Prayers of the Last Prophet*
* *A Is for Allah*
* *I Look I See*
* *Footsteps in the Light*

 |
| Samlealbum | 
* *Greatest Hits*
* *Footsteps in the Dark: Greatest Hits, Vol. 2*
* *The Very Best of Cat Stevens*
* *Gull*
* *I Have No Cannons That Roar*

 |
| Singlar | 
* «I Love My Dog»
* «Matthew and Son»
* «I'm Gonna Get Me a Gun»
* «Lady D'Arbanville»
* «Father and Son»
* «Wild World»
* «Moonshadow»
* «Peace Train»
* «Morning Has Broken»
* «Another Saturday Night»
* «Oh Very Young»

 |
| Andre songar | 
* «Blue Monday»
* «Boots and Sand»
* «Don't Let Me Be Misunderstood»
* «The First Cut Is the Deepest»
* «Here Comes My Baby»
* «If You Want to Sing Out, Sing Out»
* «Into White»
* «Trouble»
* «Where Do the Children Play?»

 |
| Kategoriar | 
* Albums
* Samlealbum
* Konsertalbum
* Songar
* Songar skrivne av Cat Stevens

 |
| Tilknytte artiklar | 
* Diskografi
* *Harold and Maude* (filmmusikk)
* Alun Davies
* Jean Roussel
* Gerry Conway
* Bruce Lynch
* Paul Samwell-Smith
* Mike Hurst
* Del Newman

 |
| 
* **Category Kategori**

 |